మల్లెపూల నూనె సంగ్రహణ మిగతా ఆవశ్యక నూనెల సంగ్రహణ కన్న కాస్త భిన్నమైన క్లిష్టమైనది.మిగతా నూనెలను హైడ్రో డిస్టిలేసన్(నీటిని నేరుగా కలిపి వేడి చేయడం ద్వరా) లేదా స్టీము డిస్టిలేసను(నీటిఆవిరి స్వెదనక్రియ)లేదా సాల్వెంట్ ఎక్సుట్రాక్సను పద్ధతిలో నేరుగా ఉత్పత్తి చెయ్యవచ్చును.మల్లెపూల నూనె ను సాల్వెంట్ పద్ధతిలో ఉత్పత్తి చేసినప్పటికి ఒకే దఫా కాకుందా రెండు మూడు అంచెలలో ఉత్పత్తి చేస్తారు.
మొదట సాల్వెంట్ సంగ్రహణ పద్ధతిలో పూలనుండి కాంక్రీట్ అనే పదార్థాన్ని ఉత్పత్తి చేస్తారు.ఈ కాంక్రీట్ నుండి ఆల్కహాల్ నుపయోగించి అబ్సొలుట్ (absolute)ను వేరు చేస్తారు.అబ్సొలుట్ లోని ఆల్కహాల్ ను వేరుచేసి మల్లెపూల నూనెను చివరిగా తయారు చేస్తారు.
మల్లె ఆవశ్యక నూనెలో దాదాపు 100 వరకు ఆరోమాటిక్ రసాయన సమ్మేళనాలు ఉన్నప్పటికి వాటిలో ప్రధానమైనవి బెంజైల్ ఆసిటేట్,లినలూల్,బెంజైల్ ఆల్కహాల్,ఇండోల్,బెంజైల్ బెమ్జోయేట్,సీస్-జాస్మోన్, జెరానియోల్,మైథైల్ అంత్రానీలేట్ వుండగా స్వల్ప ప్రమాణంలో పి.క్రెసోల్,ఫార్నెసోల్,సీస్-3-హెక్సెనైల్, బెంజోయేట్,యూజెనోల్,నేరోల్, ,బెమ్జోయిక్ ఆమ్లం,బేంజాల్డిహైడ్,y-టెర్పినోల్,నేరోలిడోల్,ఐసోహైటొల్,పైటోల్ తదితరాలు ఉన్నవి.

నూనె సంగ్రహణ
మల్లె మొక్క
మొక్క ఆవాసం
మల్లెపూల నూనె